Мара Белчева
На старата стена…

chitanka.info

На старата стена

червени рози, бели —

една се през една,

една се в друга вплели.

Звънарницата чак

до върха те обвиват

и в привечерний мрак

самия звон прикриват.

И сякаш те поят

сънят на звона тъмен:

дъха им по светът

да пръсне в час разсъмен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.